**Nota informativă**

**la proiectul hotărârii Guvernului cu privire la Regulamentul privind contractele-cadru pentru alocarea capacităților de infrastructură feroviară și Regulamentul privind accesul la infrastructurile de servicii și serviciile auxiliare conexe**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Infrastructurii și Dezvoltării Regionale. |
| **2. Condițiile ce au impus elaborarea proiectului de act normativ și finalitățile urmărite** |
| Conform Capitolului 15 (Transporturi) din Titlul IV al Acordului de Asociere între Republica Moldova, pe de o parte, şi Uniunea Europeană şi Comunitatea Europeană a Energiei Atomice şi statele membre ale acestora, pe de altă parte, ratificat prin Legea nr. 112/2014, Republica Moldova și-a asumat angajamentul privind transpunerea în mod progresiv a acquisului relevant al Uniunii Europene în legislația națională, Anexa X a Acordului menționat.  În scopul armonizării cadrului normativ al Republicii Moldova cu acquis-ul comunitar în domeniul transportului feroviar, în temeiul art. 18-20, art. 38-48 din Codul transportului feroviar nr.19/2022, urmează a fi aprobate procedurile și criteriile referitoare contractele-cadru pentru alocarea capacităților de infrastructură feroviară și respectiv accesul la infrastructurile de servicii și la serviciile feroviare conexe, astfel se transpune Regulamentul (UE) 2016/545 al Comisiei din 7 aprilie 2016 și Regulamentul (UE) 2017/2177 al Comisiei din 22 noiembrie 2017 privind acordurile-cadru (contractele) pentru alocarea capacităților de infrastructură feroviară și accesul la infrastructurile de servicii și serviciile auxiliare conexe. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Elaborarea proiectului actului normativ national, rezultă din angajamentele de transpunere asumate de Republica Moldova în temeiul acordurilor bilaterale cu Uniunea Europeană care au stat la baza elaborării proiectului național (prevederile Anexei X, la Capitolul 15 (Transport Feroviar) din Titlul IV al Acordului de Asociere RM-UE.  Proiectul de hotărîre transpune parțial Regulamentul (UE) 2016/545 al Comisiei din 7 aprilie 2016 și Regulamentul (UE) 2017/2177 al Comisiei din 22 noiembrie 2017 privind acordurile-cadru (contractele) pentru alocarea capacităților de infrastructură feroviară și accesul la infrastructurile de servicii și serviciile auxiliare conexe.  În acest sens au fost elaborate Tabelele de concordanță conform prevederilor Regulamentului privind armonizarea legislaţiei Republicii Moldova cu legislaţia Uniunii Europene, aprobat prin Hotărîrea Guvernului nr. 1171/2018. |
| **4. Principalele prevederi ale proiectului şi evidențierea elementelor noi** |
| Proiectul reglementează condițiile și procedurile care trebuie urmate pentru accesul la infrastructurile de servicii și la serviciile feroviare conexe. În momentul încheierii de contracte-cadru, administratorii de infrastructură vor utiliza capacitatea de infrastructură disponibilă în cel mai eficace mod posibil.  Potrivit proiectului Regulamentului, Guvernul urmează să aprobe reglementări privind:  - Procedurile și criteriile care trebuie urmate pentru încheierea de contracte;  - Procedurile pentru accesul la serviciile furnizate în infrastructurile de servicii;  - Coordonarea cererilor concurente pe anumite criterii în ceea ce privește alocarea capacității disponibile către alți solicitanți, modificarea și restituirea capacității-cadru.  Subsecvent, proiectul stabilește unele norme ca stimulente pentru ca solicitanții să depună cereri realiste privind încheierea contractelor și să comunice orice modificare a capacității necesare în temeiul unui contract, de îndată ce au cunoștință de aceasta. |
| **5. Fundamentarea economico-financiară** |
| Implementarea proiectului nu implică cheltuieli suplimentare din bugetul de stat. |
| **6. Modul de încorporare a actului în cadrul normativ în vigoare** |
| Proiectul nu modifică acte normative, precum și nu dispune elaborarea unor acte normative noi. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului a fost plasat pe pagina web oficială a ministerului (compartimentul „Transparența”, directoriul Transparență decizională/ anunțul privind inițierea procesului de elaborare a proiectului”) și pe portalul guvernamental https://particip.gov.md/ro/document/stages/\*/11160.  Proiectul va fi avizat de următoarelor instituții:  - Ministerul Finanțelor;  - Ministerul Justiției;  - Ministerul Afacerilor Externe și Integrării Europene;  - Agenția Proprietății Publice (Î.S. „Calea Ferată din Moldova”);  - Ministerul Dezvoltării Economice și Digitalizării;  - Centrul Național Anticorupție;  - Centrul de Armonizare a Legislației. |
| **8.** **Constatările expertizei anticorupție** |
| Proiectul hotărârii va fi supus expertizei anticorupție în conformitate cu prevederile art. 35 din Legea nr. 100/2017 cu privire la actele normative, iar rezultatele acesteia vor fi reflectate în Sinteza obiecţiilor și propunerilor/recomandărilor. |
| **9. Constatările expertizei de compatibilitate** |
| Va fi completat urmare a recepționării declarației de compatibilitate. |
| **10. Constatările expertizei juridice** |
| Proiectul hotărârii va fi supus expertizei juridice conform art. 37 din Legea nr. 100/2017 cu privire la actele normative, iar rezultatele acesteia vor fi reflectate în Sinteza obiecţiilor și propunerilor/recomandărilor. |
| **11. Constatările altor expertize** |
| Proiectul conține prevederi de reglementare a activității de întreprinzător în contextul Legii cu privire la principiile de bază de reglementare a activității de întreprinzător nr. 235/2006, fapt pentru care a fost examinat de Grupul de lucru al Comisiei de stat pentru reglementarea activității de întreprinzător la data de 16.01.2024 și susținut condiționat. |

**Secretar general al ministerului Angela ȚURCANU**